stanford-oval/wikipedia huggingface dataset:
โอรุจุบัง เอบิจุ

| --- | --- |
โอรุจุบังเอบิจุ
ปก เอบิจุ เวอร์ชันดีวีดีของไกแนกซ์
おるちゅばんエビちゅ
แนว: ตลกขบขันเรื่องเพศ
มังงะ
เขียนโดย: ริซะ อิโต
สำนักพิมพ์: ฟุตะบะชา
นิตยสาร: Manga Action Pizazz
กลุ่มเป้าหมาย: เซเน็ง
วางจำหน่ายตั้งแต่: 1991 – 2008
จำนวนเล่ม: 15
อนิเมะโทรทัศน์
กำกับโดย: มาโกโตะ โมริวะกิ
อำนวยการโดย: ยาซุฮิโระ ทาเคดะ คาโยะ นาคายามะ อาคิระ คาเก คาซุอากิ โมริจิริ เคนจิโร คาวันโดะ ซาโตชิ ฟุคุโยชิ (ผู้ช่วย)
เขียนบทโดย: ชินัตซึ โฮโจ เกงคิ โยชิมุระ
ดนตรีโดย: Minami Karasuyama 6th Street Production
สตูดิโอ: ไกแนกซ์ (ผลิต) กรุ๊ปทีเอซี (แอนิเมท)
เครือข่าย: ไดเร็กทีวี ทีวีคานางาวะ
ฉาย:  1 สิงหาคม 1999  –  1 ตุลาคม 1999
ตอน: 12 (24 ช่วง)
โอรุจุบังเอบิจุ (ญี่ปุ่น: おるちゅばんエビちゅ; โรมาจิ: Oruchuban Ebichu เป็นชุดมังงะของญี่ปุ่น ผลงานของริซะ อิโต ตีพิมพ์โดยสำนักพิมพ์ฟุตุบาชะ และตีพิมพ์ออกครั้งแรกผ่านทางนิตยสาร Giga&chan เริ่มต้นในปี 1990 และต่อมาย้ายไป Action Pizazz ซึ่งตีพิมพ์โดยฟุตุบาชะ
ต่อมาได้ทำเป็นรูปแบบซีรีส์โทรทัศน์อนิเมะ ผลิตโดยไกนักซ์ แอนิเมทโดยกรุ๊ปทีเอซี และฉาย 6 ตอนแรก ขนาดตอนละ 8 นาทีในปี 1999 ในฐานะหนึ่งในสามของรายการ Modern Love's Silliness เนื่องด้วยตัว เอบิจุ (Ebichu) นั้นมีความผู้ใหญ่ และ มุกตลก, ความรุนแรงแบบชัดเจนและเกินจริง, การเหน็บแนมเสียดสี, และฉากเพศสัมพันธ์ของตัวละคร ล้วนไม่เหมาะกับผู้ชมที่เป็นเด็กทำให้อนิเมะสามารถฉายบนช่องไดเร็กทีวี ญี่ปุ่นได้เท่านั้น ฉบับไม่ผ่านการตัดออกของซีรีส์มีวางจำหน่ายในรูปแบบดีวีดี ลักษระงานศิลป์ของอนิเมะนั้นเป็นแบบเรียบง่าย
ซีรีส์สืบเนื่องในชื่อ Oruchuban Ebichu Chu~ (โอรุจุบัง เอบิจุ จู~) ออกต่อในนิตยสาร มังงะแอกชั่น ในปี 2018
แหล่งข้อมูลอื่น

Gainax's Ebichu website in Japanese
Gainax's Ebichu website in English ที่ เวย์แบ็กแมชชีน (เก็บถาวร เมษายน 14, 2005)
Futabasha's Ebichu website (ในภาษาญี่ปุ่น)
โอรุจุบัง เอบิจุ (มังงะ) ที่เครือข่ายข่าวอนิเมะ
โมโฮ

ภาพถ่ายนักวิทยาการไหวสะเทือนชาวโคเอเชีย แอนเดรีย โมโฮโลวิคซิค (1857-1936) ผู้ค้นพบ "โมโฮ"
ภาพแสดงความหนาของชั้นเปลือกโลกในบริเวณต่างๆของโลก โดย USGS
ความไม่ต่อเนื่องของโมโฮโลวิคซิค (Mohorovicic’s discontinuity) หรือที่รู้จักในชื่อของ ในทางธรณีวิทยาและธรณีฟิสิกส์นั้น โมโฮ คือ รอยต่อระหว่างชั้นเปลือกโลก (crust) กับชั้นเนื้อโลก (mantle) โดยอยู่ที่ความลึกเฉลี่ยประมาณ 7-8 กิโลเมตร ใต้เปลือกโลกภาคพื้นสมุทร และประมาณ 30-50 กิโลเมตรใต้เปลือกโลกภาคพื้นทวีป
ประวัติ

ในปี ค.ศ. 1909 แอนดริจา โมโฮโลวิคซิค (Andrija Mohorovicic) นักวิทยาการไหวสะเทือนชาวโครเอเชีย (Croatian seismologist) เชื่อว่ามีรอยแยกใหญ่ลึกประมาณ 50 กิโลเมตรอยู่จริงโดยอาศัยข้อมูลเวลาการเคลื่อนที่ที่วัดได้จากสถานีวัดคลื่นไหวสะเทือนรุ่นแรกๆของยุโรป เขาได้สังเกตพบการก้าวกระโดดของคลื่นปฐมภูมิ (P-wave) และคลื่นทุติยภูมิ (S-wave) ที่มีความสัมพันธ์กับความเร็วของคลื่นไหวสะเทือน, ความหนาแน่นที่เพิ่มขึ้นจากชั้นเปลือกโลก (crust) ไปยังชั้นเนื้อโลก (mantle) ซึ่งราวๆ 15 ปีต่อมา เบนโน กูเต็นเบิร์ก (Benno Gutenberg) ได้ค้นพบปรากฏการณ์ที่ว่านี้เช่นกัน การค้นพบการหักเหของคลื่นไหวสะเทือน (seismic refraction) ที่ได้จากการวัดการระเบิดอย่างรุนแรงในช่วงต้นของ ค.ศ. 1960 ถือได้ว่าเป็นจุดเริ่มต้นที่สำคัญในการศึกษาวิจัยในหัวข้อ “ความไม่ต่อเนื่องของโมโฮโลวิคซิค (Mohorovicic’s discontinuity) ”
การศึกษาโมโฮ

ในปัจจุบันได้มีการศึกษาโมโฮในเชิงลึกทำให้ โมโฮ ถูกแบ่งออกเป็น 2 ประเภทคือ seismological moho โดยอาศัยการศึกษาพฤติกรรมของคลื่นไหวสะเทือน และ petrological moho ซึ่งอาศัยการศึกษาทางศิลาวรรณนา (petrology) โดยในทางทฤษฎีมีความเชื่อว่า petrological moho อยู่ลึกกว่า seismological moho ทั้งนี้ทั้งนั้นยังคงต้องอาศัยข้อทางงานวิจัยต่อไป
อำเภอจัตุรัส

| อำเภอจัตุรัส |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chatturat
ถนนโกสีย์ ตัวเมืองจัตุรัส
คำขวัญ: เมืองพระนรินทร์ ถิ่นแร่เกลือ งามเหลือหอสมุด กว้างสุดบึงละหาน โบราณเส็งกลอง พี่น้องจิตกุศล
แผนที่จังหวัดชัยภูมิ เน้นอำเภอจัตุรัส
พิกัด: 15°33′56″N 101°50′44″E﻿ / ﻿15.56556°N 101.84556°E﻿ / 15.56556; 101.84556
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 647 ตร.กม. (250 ตร.ไมล์)
ประชากร (2564)
 • ทั้งหมด: 74,084 คน
 • ความหนาแน่น: 114.50 คน/ตร.กม. (296.6 คน/ตร.ไมล์)
รหัสไปรษณีย์ : 36130
รหัสภูมิศาสตร์: 3606
ที่ตั้งที่ว่าการ: ที่ว่าการอำเภอจัตุรัส ถนนโกสีย์ ตำบลบ้านกอก อำเภอจัตุรัส จังหวัดชัยภูมิ 36130
 ส่วนหนึ่งของสารานุกรมประเทศไทย
จัตุรัส เป็นอำเภอหนึ่งของจังหวัดชัยภูมิ เป็นเมืองเศรษฐกิจการค้า ศูนย์กลางความเจริญทางตอนใต้ของจังหวัด ที่มีประวัติศาสตร์ยาวนานกว่า 200 ปี เดิมชื่อ “เมืองสี่มุม” ปรากฎหลักฐานการตั้งเมืองในปี พ.ศ.2352 ในแผ่นดินพระบาทสมเด็จพระพุทธเลิศหล้านภาลัย รัชการที่ 2 เป็นเมืองแรกที่ตั้งขึ้นในแถบลุ่มน้ำชี แต่ไม่ปรากฎหลักฐานแน่ชัดว่าเมืองนี้ก่อตั้งในปีใด ชื่อ พญาณริน เป็นเจ้าเมือง โดยให้ขึ้นตรงต่อเมืองนครราชสีมา พ.ศ.2372 ในแผ่นดินพระบาทสมเด็จพระนั่งเกล้าเจ้าอยู่หัว รัชการที่ 3 ทรงพระราชทานนามเมืองใหม่ว่า “เมืองจัตุรัส” มีตำแหน่ง พระนรินทรสงคราม เป็นผู้ว่าราชการเมือง และต่อมา พ.ศ.2442 ในแผ่นดินพระบาทสมเด็จพระจุลจอมเกล้าเจ้าอยู่หัว รัชการที่ 5 ได้ยกเลิกระบบเจ้าเมือง(อาญาสี่) ของหัวเมืองลาวทั่วภาคอีสาน เมืองจัตุรัสจึงถูกยุบ และจัดตั้งเป็น“อำเภอจัตุรัส” จังหวัดชัยภูมิ
ประวัติเป็นมาตามตำนาน(มุขปาฐะ)

อำเภอจัตุรัส เดิมมีฐานะเป็นเมืองชื่อ “เมืองสี่มุม”   เจ้าเมืององค์แรกคือ “พระนรินทรสงคราม” มีชื่อเดิมว่า “คำ” หรือชาวบ้านเรียกท่านว่า “อาจารย์คำ”
เพราะเป็นผู้มีความรู้ ความสามารถ  ทางโหราศาสตร์ และวิชาอาคมอยู่ยงคงกระพัน เป็นชาวลาวอพยพมาจากเวียงจันทน์ มาตั้งถิ่นฐานอยู่ที่บ้านนารายณ์ 
เมืองนครราชสีมา (ปัจจุบันอยู่ในท้องที่ตำบลจอหอ อำเภอเมือง จังหวัดนครราชสีมา) ต่อมาได้ย้ายถิ่นฐานมาอยู่บ้านสี่มุมและเป็นผู้นำหมู่บ้านชื่อบ้านสี่มุม 
สันนิษฐานว่าตั้งชื่อตามชื่อของแหล่งน้ำที่ชุมชนอาศัย คือ กุดสี่มุม (ปัจจุบันบ้านสี่มุมอยู่ในตำบลพลกรัง อำเภอเมือง จังหวัดนครราชสีมา) ครั้นเมื่อ พ.ศ.2311 
พระเจ้าตากสินหรือพระเจ้ากรุงธนบุรียกทัพมาปราบก๊กเจ้าพิมาย ซึ่งมีกรมหมื่นเทพพิพิธเป็นหัวหน้าก๊ก ตั้งมั่นอยู่ที่เมืองพิมายและต่อมาได้
ยึดเมืองนครราชสีมาเป็นที่ตั้งมั่น เจ้าพิมายให้พระยาวรวงษาธิราชคุมทัพไปตั้งรับเพื่อตีสกัดทัพพระเจ้าตากสินที่ด่านขุนทดและถูกกองทัพ     
พระเจ้าตากสินตีจนแตกพ่ายในที่สุดในกรณีศึกครั้งนี้อาจารย์คำผู้นำหมู่บ้านสี่มุมได้นำชาวบ้านเข้าสวามิภักดิ์ต่อพระเจ้าตากสินและขออาสาเป็น
กองกำลังร่วมสู้รบในกองทัพหลวงด้วย พระเจ้าตากสินทรงยินดีรับไว้และให้เป็นกองกำลังเข้าตีด่านจอหอจนแตกพ่ายสามารถยึดเมืองพิมายและเมืองนครราชสีมาคืนมาได้ในครั้งเข้าตีด่านจอหอ กองกำลังของบ้าน สี่มุมโดยการนำของอาจารย์คำได้แสดงความสามารถในการรบอย่างกล้าหาญ  
เข้มแข็งเป็นที่พอพระทัยพระเจ้าตากสินเป็นอย่างมาก    เมื่อเสร็จการศึกสงครามจึงได้ปูนบำเหน็จความชอบให้อาจารย์คำเป็น “พระนรินทรสงคราม”
ยกฐานะบ้านสี่มุมขึ้นเป็น “เมืองสี่มุม”  ให้ปกครองเมืองสี่มุมให้ขึ้นตรงต่อเมืองนครราชสีมา      นอกจากนี้แล้วอาจารย์คำและกองกำลังบ้านสี่มุมยังได้
เป็นกำลังสำคัญของกองทัพกรุงธนบุรี ในสงครามปราบก๊กต่างๆ ตลอดทั้งเป็นบุคคลสำคัญในกองทัพของสมเด็จเจ้าพระยามหากษัตริย์ศึกในการ
ปราบปรามหัวเมืองฝ่ายตะวันออกเฉียงเหนืออีกด้วย
รายนามเจ้าเมือง

มีเจ้าเมืองปกครองสืบต่อกันมาตามลำดับ ดังนี้
เจ้าเมืองสี่มุม
1. พระนรินทรสงคราม (อาจารย์คำ)
2. พระยานรินทร์สงคราม (ทองคำ)
เจ้าเมืองจัตุรัส
3. พระนรินทรสงคราม (บุตร)
4. พระนรินทรสงคราม (เสา)
5. พระนรินทรสงคราม (บุญเฮ้า)
ผู้ว่าราชการเมืองจัตุรัส
6. พระนรินทรสงคราม (ทองดี) (เจ้าเมืองจัตุรัสองค์สุดท้าย) และนายอำเภอจัตุรัสคนแรก
รายนามเจ้าเมือง > การย้ายเมืองสี่มุม

เมืองสี่มุมก่อนที่จะมาตั้งอยู่ที่อำเภอจัตุรัสปัจจุบันนี้ มีการย้ายเมืองหลายครั้ง
ครั้งที่ 1 พ.ศ. 2352 ในสมัยพระยานรินทรสงคราม (ทองคำ) เจ้าเมืองสี่มุมองค์ที่ 2 ท่านได้ปรึกษากับกรมการเมืองแล้วเห็นว่าเมืองสี่มุมเดิมไม่เหมาะที่จะเป็นเมืองใหญ่ จึงย้ายที่ตั้งเมืองสี่มุมในที่แห่งใหม่ ห่างจากที่ตั้งเมืองสี่มุมเดิมประมาณ 40 กิโลเมตร มาตั้งที่ บ้านบัวพุยุ(หนองบัวใหญ่) และท่านได้ชักชวนราษฎรช่วยกันสร้างวัดขึ้นทางทิศใต้ของหมู่บ้าน ชื่อว่า วัดสว่างอารมณ์ หรือ “วัดปทุมชาติ” ในปัจจุบัน นับเป็นวัดแห่งแรกที่สร้างขึ้นมาเคียงคู่กับเมืองสี่มุม ต่อมา ทางวัดปทุมชาติและชาวบ้านหนองบัวใหญ่ได้พร้อมใจกันจัดสร้าง “ศาลเจ้าพ่อพระยานรินทร์สงคราม” ขึ้นด้วยแรงศรัทธา เพื่อเป็นอนุสรณ์สถานระลึกถึงคุณงามความดีของท่านเจ้าเมืองผู้สร้างวัดปทุมชาติ พร้อมทั้งประดิษฐานรูปหล่อเหมือน “พระยานรินทร์สงคราม (ทองคำ)” ไว้ให้บูชาสักการะสืบมา
ครั้งที่ 2 พ.ศ. 2425 ในสมัยพระนรินทรสงคราม (บุญเฮ้า) เจ้าเมืองจัตุรัสองค์ที่ 5 เนื่องจากเกิดน้ำท่วมใหญ่ ประกอบกับเกิดพุยุ(อหิวาตกโรค)ระบาดหนัก ท่านจึงได้ย้ายเมืองจัตุรัสจากบ้านหนองบัวใหญ่มาตั้งที่บ้านกอก ซึ่งห่างจากที่ตั้งเดิมไปทางทิศตะวันตกเฉียงใต้ประมาณ 2 กิโลเมตร ที่ตั้งศาลากลางเมืองอยู่บริเวณหมู่ที่ 1 ตำบลบ้านกอก อำเภอจัตุรัส จนถึงปัจจุบัน
รายนามเจ้าเมือง > การยุบเมืองจัตุรัส

สมัยพระนรินทร์สงคราม (ทองดี) ผู้ว่าราชการเมืองจัตุรัส ปี พ.ศ. 2442 ในแผ่นดินพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีการเปลี่ยนแปลงระบบการปกครองส่วนภูมิภาคหรือหัวเมืองต่างๆ โดยทำการยกเลิกระบบเจ้าเมือง (อาญาสี่) ของหัวเมืองลาวทั่วภาคอีสาน แล้วเปลี่ยนมาเป็นแบบมณฑลเทศาภิบาล กล่าวคือ จัดหัวเมืองต่างๆ ตั้งเป็นมณฑล, จังหวัด, อำเภอ, ตำบล และหมู่บ้าน ส่วนเมืองจัตุรัส เมืองขึ้นมณฑลนครราชสีมาจึงถูกยุบ และจัดตั้งเป็นอำเภอขึ้นมาแทน ชื่อว่า “อำเภอจัตุรัส” ขึ้นต่อจังหวัดชัยภูมิ ส่วนตำแหน่งผู้ว่าราชการเมืองก็เปลี่ยนเป็น “นายอำเภอ” โดยแต่งตั้งให้พระนรินทร์สงคราม (ทองดี) เจ้าเมืององค์ที่ 6 (องค์สุดท้าย) เป็นนายอำเภอ ท่านจึงนับเป็นนายอำเภอคนแรกของอำเภอจัตุรัสตั้งแต่นั้นมา
อำเภอจัตุรัส ในสมัยนั้นมีพื้นที่อาณาเขตกว้างขวางมาก คือ มีพื้นที่ครอบคลุมถึง 6 อำเภอในปัจจุบัน ต่อมาทางราชการได้แบ่งแยกพื้นที่ของอำเภอออกเป็นอำเภอต่าง ๆ ดังนี้
อำเภอบำเหน็จณรงค์ แยกพื้นที่และการปกครองออกจากอำเภอจัตุรัส จำนวนเนื้อที่ 1,435.904 ตารางกิโลเมตร เมื่อวันที่ 5 มิถุนายน พ.ศ. 2499
อำเภอเทพสถิต แยกพื้นที่และการปกครองออกจากอำเภอบำเหน็จณรงค์ ซึ่งเป็นพื้นที่เดิมของอำเภอจัตุรัส จำนวนเนื้อที่ 875.604 ตารางกิโลเมตร เมื่อวันที่ 1 พฤศจิกายน พ.ศ. 2519
อำเภอหนองบัวระเหว แยกพื้นที่และการปกครองออกจากอำเภอจัตุรัส จำนวน 2 ตำบล (ตำบลหนองบัวระเหวและตำบลวังตะเฆ่) เนื้อที่ 841.782 ตารางกิโลเมตร เมื่อวันที่ 17 เมษายน พ.ศ. 2521
อำเภอเนินสง่า แยกพื้นที่และการปกครองออกจากอำเภอจัตุรัส จำนวน 4 ตำบล (ตำบลหนองฉิม ตำบลกะฮาด ตำบลตาเนิน และตำบลรังงาม) เนื้อที่ 222 ตารางกิโลเมตร เมื่อวันที่ 1 เมษายน พ.ศ. 2535
อำเภอซับใหญ่ แยกพื้นที่และการปกครองออกจากอำเภอจัตุรัส จำนวน 3 ตำบล (ตำบลซับใหญ่ ตำบลท่ากูบ และตำบลตะโกทอง) เนื้อที่ 255 ตารางกิโลเมตร เมื่อวันที่ 1 กรกฎาคม พ.ศ. 2540
อำเภอจัตุรัส ปัจจุบันเหลือจำนวนเนื้อที่ 647 ตารางกิโลเมตร หรือประมาณ 431,250 ไร่ แบ่งการปกครองออกเป็น 9 ตำบล 119 หมู่บ้าน
การพระราชทานนามสกุล

พระนรินทร์สงคราม (ทองดี) สืบเชื้อสายเจ้าเมืองจัตุรัส ได้รับพระราชทานนามสกุลจาก พระบาทสมเด็จพระมงกุฎเกล้าเจ้าอยู่หัว (รัชกาลที่ 6)
ประกาศพระราชทานนามสกุล ครั้งที่ ๗๙ ณ วันที่ 1 มิถุนายน พ.ศ.2462
ลำดับที่ ๔๗๘๙ พระนรินทร์สงคราม (ทองดี) กรมการพิเศษจังหวัดไชยภูมิ์ บิดาชื่อนายลา พระราชทานนามสกุลว่า "สุวรรณลาช" Suvarnalaja
ภูมิศาสตร์

อำเภอจัตุรัส  อยู่ห่างจากอำเภอเมือง  จังหวัดชัยภูมิ ไปทางทิศใต้  ระยะทางประมาณ 38  กิโลเมตร  ห่างจากกรุงเทพมหานครประมาณ  292  กิโลเมตร  มีเนื้อที่ประมาณพื้นที่ 690 ตารางกิโลเมตร หรือประมาณ 431,250 ไร่ อำเภอจัตุรัสตั้งอยู่ทางตอนใต้ของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอหนองบัวระเหว อำเภอบ้านเขว้า และอำเภอเมืองชัยภูมิ
ทิศตะวันออก ติดต่อกับอำเภอเนินสง่า
ทิศใต้ ติดต่อกับอำเภอพระทองคำและอำเภอด่านขุนทด (จังหวัดนครราชสีมา)
ทิศตะวันตก ติดต่อกับอำเภอบำเหน็จณรงค์และอำเภอซับใหญ่
ภูมิประเทศและภูมิอากาศ
ลักษณะภูมิประเทศส่วนใหญ่เป็นพื้นที่ราบ ตั้งอยู่บนพื้นที่ราบสูงโคราช  สูงจากระดับน้ำทะเลปานกลางประมาณ  200  เมตร  มีแม่น้ำชีและลำคันฉูไหลผ่าน  มีบึงละหานซึ่งเป็นแหล่งน้ำจืดที่สำคัญ  สภาพดินเป็นดินร่วนปนทราย  มีบางพื้นที่เป็นดินเค็ม  สภาพภูมิอากาศทั่วไปค่อนข้างแห้งแล้ง มีฤดูร้อนยาวนาน (ระหว่างเดือน กุมภาพันธ์ – พฤษภาคม) และมีฤดูหนาวและฝน ช่วงสั้น ๆ
การแบ่งเขตการปกครอง > การปกครองส่วนภูมิภาค

อำเภอจัตุรัสแบ่งเขตการปกครองย่อยออกเป็น 9 ตำบล 119 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | บ้านกอก |  | (Ban Kok) |  | 17 หมู่บ้าน |  |  |  | 6. | ละหาน |  | (Lahan) |  | 18 หมู่บ้าน |
| 2. | หนองบัวบาน |  | (Nong Bua Ban) |  | 12 หมู่บ้าน |  |  |  | 7. | หนองบัวใหญ่ |  | (Nong Bua Yai) |  | 10 หมู่บ้าน |
| 3. | บ้านขาม |  | (Ban Kham) |  | 12 หมู่บ้าน |  |  |  | 8. | หนองบัวโคก |  | (Nong Bua Khok) |  | 11 หมู่บ้าน |
| 4. | กุดน้ำใส |  | (Kut Nam Sai) |  | 14 หมู่บ้าน |  |  |  | 9. | ส้มป่อย |  | (Sompoi) |  | 14 หมู่บ้าน |
| 5. | หนองโดน |  | (Nong Don) |  | 11 หมู่บ้าน |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอจัตุรัสประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลจัตุรัส ครอบคลุมพื้นที่บางส่วนของตำบลบ้านกอก
เทศบาลตำบลหนองบัวโคก ครอบคลุมพื้นที่บางส่วนของตำบลหนองบัวโคก
เทศบาลตำบลหนองบัวใหญ่ ครอบคลุมพื้นที่ตำบลหนองบัวใหญ่ทั้งตำบล
องค์การบริหารส่วนตำบลบ้านกอก ครอบคลุมพื้นที่ตำบลบ้านกอก (นอกเขตเทศบาลตำบลจัตุรัส)
องค์การบริหารส่วนตำบลหนองบัวบาน ครอบคลุมพื้นที่ตำบลหนองบัวบานทั้งตำบล
องค์การบริหารส่วนตำบลบ้านขาม ครอบคลุมพื้นที่ตำบลบ้านขามทั้งตำบล
องค์การบริหารส่วนตำบลกุดน้ำใส ครอบคลุมพื้นที่ตำบลกุดน้ำใสทั้งตำบล
องค์การบริหารส่วนตำบลหนองโดน ครอบคลุมพื้นที่ตำบลหนองโดนทั้งตำบล
องค์การบริหารส่วนตำบลละหาน ครอบคลุมพื้นที่ตำบลละหานทั้งตำบล
องค์การบริหารส่วนตำบลหนองบัวโคก ครอบคลุมพื้นที่ตำบลหนองบัวโคก (นอกเขตเทศบาลตำบลหนองบัวโคก)
องค์การบริหารส่วนตำบลส้มป่อย ครอบคลุมพื้นที่ตำบลส้มป่อยทั้งตำบล
สถานที่ท่องเที่ยว

บึงละหาน  เป็นแหล่งน้ำธรรมชาติที่หล่อเลี้ยงสรรพชีวิตมากมาย เป็นแหล่งน้ำแห่งวัฒนธรรมความเชื่อ ตำนานเล่าขาน บึงละหานมีเนื้อที่ ขนาดใหญ่เป็นอันดับ 3 ของประเทศไทยมีเนื้อที่ 18,181 ไร่ บึงละหานเป็นแหล่งทรัพยากรธรรมชาติอันอุดมสมบูรณ์และยังมีระบบนิเวศที่ดีควรค่าแก่การศึกษาและอนุรักษ์ ปัจจุบันบึงละหานได้รับการประกาศเป็นพื้นที่ชุ่มน้ำระดับชาติ ตามมติของคณะรัฐมนตรี พุทธศักราช 2543 ครอลคลุมพื่นที่ 4 ตำบลในอำเภอ จัตุรัส จังหวัดชัยภูมิ ได้แก่ ตำบลละหาน ตำบลหนองบัวใหญ่ ตำบลหนองบัวบาน ตำบลลุ่มลำชี
พระธาตุเจดีย์ศิริมหามงคล  (พระธาตุจัตุรัส) ตั้งอยู่ที่ วัดศิริพงษาวาส ตำบลบ้านกอก อำเภอจัตุรัส จังหวัดชัยภูมิ มีอุโบสถเป็นรูปเจดีย์  ยอดพระธาตุเจดีย์บรรจุพระธาตุ สร้างเมื่อ พ.ศ. ๒๕๑๔ ได้รับพระราชทานวิสุงคามสีมา
ตัวอำเภอ

บริเวณตัวเมืองจัตุรัส จะครอบคลุมพื้นที่ 2 ชุมชนขนาดใหญ่ ซึ่งอดีตคือตัวเมืองสี่มุม ปัจจุบันแบ่งเขตพื้นที่การบริหารออกเป็น เทศบาลตำบล 2 แห่ง ได้แก่
เทศบาลตำบลจัตุรัส ชุมชนบ้านกอก (เมืองจัตุรัส) ย่านเศรษฐกิจหลัก เป็นที่ตั้งของศูนย์ราชการอำเภอจัตุรัส ได้แก่ ที่ว่าการอำเภอ สถานีตำรวจภูธร สำนักงานที่ดินจังหวัด สำนักงานสรรพสามิตพื้นที่ชัยภูมิ สำนักงานสาธารณุขอำเภอ สำนักงานเกษตรอำเภอ สำนักงานประมงอำเภอ สำนักงานการไฟฟ้าส่วนภูมิภาค ห้องสมุดประชาชน"เฉลิมราชกุมารี" ศาลเจ้าพ่อหลวงบรรเทา (ศาลหลักเมืองจัตุรัส) พระธาตุเจย์ดีศิริมหามงคล (พระธาตุจัตุรัส วัดศิริพงษาวาส) สนามกีฬาเฉลิมพระเกียรติ สถานีรถไฟจัตุรัส ห้างสรรพสินค้าโลตัส ตลาดสดเทศบาลตำบลจัตุรัส เป็นต้น
เทศบาลตำบลหนองบัวใหญ่ ชุมชนหนองบัวใหญ่ (เมืองสี่มุม) ย่านเศรษฐกิจรอง เป็นที่ตั้งของหน่วยงานราชการบางส่วนของอำเภอจัตุรัส ได้แก่ โรงพยาบาลจัตุรัส สำนักงานเขตพื้นที่การศึกษาประถมศึกษาชัยภูมิ เขต 3 สำนักงานปศุสัตว์อำเภอ สำนักงานการประปาส่วนภูมิภาค ศาลเจ้าพ่อพระยานรินทร์สงคราม (เจ้าเมืองสี่มุม) วัดปทุมชาติ (วัดแห่งแรกสร้างขึ้นพร้อมกับเมืองสี่มุม) ตลาดชุมชนตำบลหนองบัวใหญ่ เป็นต้น
ชาวอำเภอจัตุรัสที่มีชื่อเสียง

พิมพา พรศิริ นักร้อง หมอลำ
พจมาน ณ ป้อมเพชร อดีตภรรยาของทักษิณ ชินวัตร นายกรัฐมนตรีไทยคนที่ 23
อติรุจ สิงหอำพล ดารา นักแสดง
สายัณห์ นิรันดร นักร้อง ลูกทุ่ง
ดร.สุรัฐ ศิลปอนันต์ อดีต ปลัดกระทรวงศึกษาธิการ
สุชน ชาลีเครือ อดีตประธานวุฒิสภา
สุเมธ กลมเกลี้ยง อดีตผู้อำนวยการสำนักโครงการขนาดใหญ่ กรมชลประทาน
แหล่งข้อมูลอื่น

เว็บไซต์องค์การบริหารส่วนตำบลละหาน เก็บถาวร 2011-09-25 ที่ เวย์แบ็กแมชชีน
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-11-07. สืบค้นเมื่อ 2022-05-13.
↑  http://www.ratchakitcha.soc.go.th/DATA/PDF/2465/A/89.PDF
↑  http://www.ratchakitcha.soc.go.th/DATA/PDF/2467/A/348.PDF
↑  http://www.ratchakitcha.soc.go.th/DATA/PDF/2481/D/1938.PDF
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2009-02-19. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-11-09. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-10-11. สืบค้นเมื่อ 2022-05-13.
↑  http://www.ratchakitcha.soc.go.th/DATA/PDF/2507/D/046/1486.PDF
↑
↑  http://www.ratchakitcha.soc.go.th/DATA/PDF/2513/D/083/2430.PDF
↑  http://www.ratchakitcha.soc.go.th/DATA/PDF/2515/D/121/1999.PDF
↑  http://www.ratchakitcha.soc.go.th/DATA/PDF/2516/D/070/1902.PDF
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2012-04-06. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2012-04-06. สืบค้นเมื่อ 2022-05-13.
↑  http://www.ratchakitcha.soc.go.th/DATA/PDF/2522/D/171/3362.PDF
↑  http://www.ratchakitcha.soc.go.th/DATA/PDF/2524/D/125/2613.PDF
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-07-18. สืบค้นเมื่อ 2022-05-13.
↑  http://www.ratchakitcha.soc.go.th/DATA/PDF/2527/D/121/3095.PDF
↑  http://www.ratchakitcha.soc.go.th/DATA/PDF/2528/D/175/10.PDF
↑  http://www.ratchakitcha.soc.go.th/DATA/PDF/2529/D/175/10.PDF
↑  http://www.ratchakitcha.soc.go.th/DATA/PDF/2530/A/278/33.PDF
↑  http://www.ratchakitcha.soc.go.th/DATA/PDF/2534/D/151/8343.PDF
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2012-03-09. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2009-01-26. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2012-01-27. สืบค้นเมื่อ 2022-05-13.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2007-09-30. สืบค้นเมื่อ 2022-05-13.
ศาลเจ้าพ่อพญานรินทร์สงคราม
สถานีรถไฟจัตุรัส
พระพุทธบาทจำลอง วัดปทุมชาติ บ้านหนองบัวใหญ่
บึงละหาน
แซรอสดวงอาทิตย์ที่ 150

แซรอสชุดที่ 150 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 150 ประกอบไปด้วยสุริยุปราคาบางส่วน 22 ครั้ง สุริยุปราคาวงแหวน 40 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1729 – ค.ศ. 2991 กินเวลาทั้งสิ้น 1262.11 ปี
แซรอสดวงอาทิตย์ที่ 146

สุริยุปราคาเต็มดวงวันที่ 11 กรกฎาคม ค.ศ. 2010 จากเฟรนช์โปลินีเซีย
สมาชิกลำดับที่ 27
แซรอสชุดที่ 146 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 76 ครั้ง ซึ่งชุดแซรอสที่ 146 ประกอบไปด้วยสุริยุปราคาบางส่วน 22 ครั้ง สุริยุปราคาเต็มดวง 13 ครั้ง สุริยุปราคาผสม 4 ครั้ง สุริยุปราคาวงแหวน 24 ครั้ง และสุริยุปราคาบางส่วน 13 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1541 – ค.ศ. 2893 กินเวลาทั้งสิ้น 1352.26 ปี
โง่ (เพลงซิลลี่ ฟูลส์)

| "โง่"> เพลงโดยซิลลี่ ฟูลส์.จากอัลบั้มThe One |
| --- | --- |
วางจำหน่าย: มีนาคม พ.ศ. 2551
แนวเพลง: โพสต์กรันจ์
ความยาว: 4:26
ค่ายเพลง: ไพเรท เรคคอร์ด (อาร์.เอส.)
ผู้ประพันธ์เพลง: สุทธิพงษ์ สมบัติจินดา
 
มิวสิกวิดีโอ
"โง่" ที่ยูทูบ
 
โง่ เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 เดอะวัน ประพันธ์คำร้องโดย สุทธิพงษ์ สมบัติจินดา แต่งทำนองโดย เบนจามิน จุง ทัฟเนลล์ และเทวฤทธิ์ ศรีสุข และเรียบเรียงโดย ซิลลี่ ฟูลส์
การตอบรับ

เพลง โง่ ได้คว้าอันดับ 6 ของชาร์ตเพลง TrueMusic Digital Chart 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 3 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 เมษายน พ.ศ. 2551
การตอบรับ > ชาร์ต

| ชาร์ต (พ> ศ. 2551) | อันดับสูงสุด |
| --- | --- |
ทรูมิวสิก ดิจิตอลชาร์ต 100: 6
104.5 เอฟเอ็ม แฟตเรดิโอ ท็อป 75 ชาร์ต: 3
104.5 เอฟเอ็ม แฟตเรดิโอ ท็อป 100 ออฟเยียร์ 2008: 32
ไดเมนชัน

ไดเมนชัน หรือ ไดเมนชั่น (Dimension หรือ dimension) สามารถหมายถึง
ไดเมนชั่น (นิตยสาร) นิตยสารวิทยาศาสตร์ของไทย
ไดเมนชัน (เครื่องพิมพ์) บริษัทผลิตเครื่องพิมพ์ 3 มิติ สำนักงานใหญ่อยู่ที่รัฐมินนิโซตา
ไดเมนชั่น (รถยนต์) โฉมของรถยนต์ยี่ห้อฮอนด้า ซีวิค (Generation ที่ 7) ปี 2001-2005
มิติ
แซรอสดวงอาทิตย์ที่ 147

สุริยุปราคาบางส่วนวันที่ 31 พฤษภาคม ค.ศ. 2003 (ของเหตุการณ์แบบวงแหวน) จากฟลอเรนฟิลล์ เบลเยี่ยม
สมาชิกลำดับที่ 22
แซรอสชุดที่ 147 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 80 ครั้ง ซึ่งชุดแซรอสที่ 147 ประกอบไปด้วยสุริยุปราคาบางส่วน 21 ครั้ง สุริยุปราคาวงแหวน 40 ครั้ง และสุริยุปราคาบางส่วน 19 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1624 – ค.ศ. 3049 กินเวลาทั้งสิ้น 1424.38 ปี
โมโตมุ โทริยามะ

| โมโตมุ โทริยามะ |
| --- | --- |
โมโตมุ โทริยามะ เมื่อ ค.ศ. 2010
เกิด: ญี่ปุ่น
สัญชาติ: ญี่ปุ่น
อาชีพ: นักผลิตวิดีโอเกมจากสแควร์เอนิกซ์
โมโตมุ โทริยามะ (ญี่ปุ่น: 鳥山 求; โรมาจิ: Toriyama Motomu) เป็นนักผลิตวิดีโอเกมชาวญี่ปุ่น เขาทำงานกับสแควร์เอนิกซ์มาตั้งแต่ ค.ศ. 1994 และมีผลงานแรกกับการสร้างฉากคัตซีนในเกม ไฟนอลแฟนตาซี VII หลังจากนั้นโทะริยะมะก็เริ่มผลิตเกมด้วยตัวเองเช่น ไฟนอลแฟนตาซี X-2 และทำเช่นนี้เรื่อยมากับเกมระดับใหญ่ อาทิ ไฟนอลแฟนตาซี XIII ไฟนอลแฟนตาซี XIII-2 และ ไลท์นิ่งรีเทิร์น ไฟนอลแฟนตาซี XIII นอกจากนี้ เขามีกลุ่มนักเขียนบทเป็นของตัวเองที่บริษัทมาตั้งแต่ ค.ศ. 2003 ปัจจุบันเขากำลังผลิตเกม โมบิอัส ไฟนอลแฟนตาซี โทะริยะมะเป็นหนึ่งในสมาชิกของสแควร์เอนิกซ์หน่วยที่ 1 และเป็นหนึ่งในคณะกรรมการที่คอยตรวจผลงานของแฟรนไชส์ไฟนอลแฟนตาซีโดยรวม
โคเฮ คิยาซุ

โคเฮ คิยาซุ (ญี่ปุ่น: 喜安浩平; โรมาจิ: Kiyasu Kōhei) เป็นนักแสดงละครเวที และนักพากย์ชายชาวญี่ปุ่น เกิดเมื่อวันที่ 19 กุมภาพันธ์ พ.ศ. 2518 ที่จังหวัดเอฮิเมะ ประเทศญี่ปุ่น สังกัดค่ายดั๊กซุป  บทที่สร้างชื่อเสียงให้กับเขาคือ มาคุโนอุจิ อิปโป จากเรื่องก้าวแรกสู่สังเวียน และมินาชิโระ โซชิ จากเรื่องสงครามเวหา ฟาฟเนอร์
ผลงาน > งานแอนิเมชัน

ก้าวแรกสู่สังเวียน รับบทเป็น มาคุโนอุจิ อิปโป
กัปตันซึบาสะ (พ.ศ. 2544) รับบทเป็น ซาวาดะ ทาเคชิ
พรินซ์ ออฟ เทนนิส รับบทเป็น ไคโด คาโอรุ
เดียร์ บอยส์ (DEAR BOYS) รับบทเป็น ไอคาว่า คาซึฮิโกะ
ไอ้หนูแข้งทอง (Whistle!) รับบทเป็น ฟูวะ ไดจิ
ดราก้อนไดรฟ์ รับบทเป็น โทคิ โคเฮ
สงครามเวหา ฟาฟเนอร์ รับบทเป็น มินาชิโระ โซชิ
มิซึอิโระ รับบทเป็น คาตาเซะ เคนจิ
ผลงาน > งานเกม

พรินซ์ ออฟ เทนนิส [PS, PS2, GBA] รับบทเป็น ไคโด คาโอรุ
สงครามเวหา ฟาฟเนอร์ [PSP] รับบทเป็น มินะชิโร่ โซชิ
ดราก้อนไดรฟ์ ดีมาสเตอร์ ช็อต [GC] รับบทเป็น โทคิ โคเฮ
แหล่งข้อมูลอื่น

ประวัติส่วนตัวในเว็บต้นสังกัด (ดั๊กซุป) เก็บถาวร 2006-06-27 ที่ เวย์แบ็กแมชชีน (ญี่ปุ่น)
โมโตมุ คิโยกาวะ

| โมโตมุ คิโยกาวะ |
| --- | --- |
清川 元夢
เกิด: ทัตสึโซ คิโยชิ (清 辰蔵) 9 เมษายน ค.ศ. 1935(1935-04-09) จังหวัดคานางาวะ ประเทศญี่ปุ่น
เสียชีวิต: 17 สิงหาคม ค.ศ. 2022(2022-08-17) (87 ปี)
อาชีพ: นักพากย์
องค์การ: สหกรณ์ผู้บริโภคนักแสดงโตเกียว
โมโตมุ คิโยกาวะ (清川 元夢, 9 เมษายน 1935 - 17 สิงหาคม 2022) เป็นนักแสดงและนักพากย์ชาวญี่ปุ่น สังกัดสหกรณ์ผู้บริโภคนักแสดงโตเกียว (ตอนที่เสียชีวิต) เกิดที่ จังหวัดคานางาวะ ชื่อจริงของเขาคือ ทัตสึโซ คิโยชิ (清 辰蔵) เป็นที่รู้จักดีจากบท ทิปปี ในอนิเมะ รับน้องกระต่ายซักแก้วมั้ยคะ?
เวลา 11:10 น. (09:10 ตามเวลาไทย) ของวันที่ 17 สิงหาคม 2022 เขาเสียชีวิตด้วยโรคปอดบวม ที่โรงพยาบาลในโตเกียว ในวัย 87 ปี
โชธปุระ

| โชธปุระ |
| --- | --- |
มหานคร
ตามเข็มนาฬิกาจากด้านบน: ทะเลสาบ Kaylana, วังอุเมทภวัน, ภาพมุมสูงของเมืองสีฟ้า, หอนาฬิกาฆันตฆาร, ปอมเมหรังครห์
สมญา: เมืองสีน้ำเงิน/เมืองสีฟ้า (The Blue City), เมืองพระอาทิตย์ (Sun City)
โชธปุระแสดงแผนที่รัฐราชสถานโชธปุระแสดงแผนที่ประเทศอินเดีย
พิกัด:  26°17′N 73°01′E﻿ / ﻿26.28°N 73.02°E﻿ / 26.28; 73.02
ประเทศ:  อินเดีย
รัฐ: รัฐราชสถาน
หน่วย: โชธปุระ
อำเภอ: โชธปุระ
ตั้งรกราก: 1459
ผู้ก่อตั้ง: เรา โชธ แห่ง มันโดร์ (Rao Jodha of Mandore)
ตั้งชื่อจาก: เรา โชธ แห่ง มันโดร์ (Rao Jodha of Mandore)
การปกครอง
 • ประเภท: กรรมการเทศมนตรี
 • องค์กร: บริหารโชธปุระ (Jodhpur Municipal Corporation)
 • นายกเทศมนตรี: ฆันษยัม โอฌา (Ghanshyam Ojha)
พื้นที่
 • มหานคร: 214.47 ตร.กม. (82.81 ตร.ไมล์)
 • รวมปริมณฑล: 233 ตร.กม. (90 ตร.ไมล์)
ความสูง: 231 เมตร (758 ฟุต)
ประชากร (2011)
 • มหานคร: 1,056,191 คน
 • อันดับ: ที่ 44
 • ความหนาแน่น: 4,900 คน/ตร.กม. (13,000 คน/ตร.ไมล์)
 • รวมปริมณฑล: 1,480,000 คน
เดมะนิม: โชธปุรี (Jodhpuri), มารวารี (Marwari)
ภาษา
 • ภาษาทางการ: ภาษาฮินดี, ภาษาอังกฤษ
 • ภาษาพื้นเมือง: ภาษามารวารี, ภาษาราชสถาน, ภาษาสินธ์
เขตเวลา: UTC+5:30 (IST)
PIN: 342001
รหัสโทรศัพท์: 0291
รหัส ISO 3166: RJ-IN
ทะเบียนพาหนะ: RJ-19
เว็บไซต์: jodhpur.rajasthan.gov.in
โชธปุระ หรือที่นิยมเรียกว่า จอดห์ปูร์ หรือ จูดห์ปูร์ (อักษรโรมัน: Jodhpur /ˈdʒɒdpʊər/; ออกเสียง: [ˈd͡ʒoːd̪ʱpʊr] pronunciationไฟล์:Jodhpur.ogg) เป็นเมืองที่ใหญ่ที่สุดเป็นอันดับสองของรัฐราชสถาน ในอดีตเคยเป็นรัฐมหาราชาชื่อโชธปุระ และเคยเป็นเมืองหลวงของอาณาจักรมาลวาร์ (Malwar Kingdom) เมืองโชธปุระเป็นสถานที่ท่องเที่ยวยอดนิยมแห่งหนึ่งในหมู่นักท่องเที่ยว สถานที่ท่องเที่ยวมากมายของเมืองนี้มีทั้งวัง ป้อม วิหารต่าง ๆ ท่ามกลางภูมิทัศน์ของทะเลทรายธาร์ โชธปุระเป็นที่รู้จักในชื่อ "เมืองสีน้ำเงิน" และ "เมืองแห่งพระอาทิตย์"
ย่านเมืองเก่าของโชธปุระนั้นอยู่รายล้อมป้อมเมห์รันครห์ (Mehrangarh) ภายใต้กำแพงและประตูเมืองหลายชั้น อย่างไรก็ตาม เมืองโชธปุระได้ขยายออกจากพื้นที่จำกัดภายใต้กำแพงในช่วงหลายศตวรรษที่ผ่านมา โชธปุระตั้งอยู่ใกล้กับจุดศูนย์กลางของรัฐราชสถานทางภูมิศาสตร์ จึงเป็นศูนย์กลางการท่องเที่ยวที่สะดวกสบายของภูมิภาคที่เต็มไปด้วยนักท่องเที่ยวนี้